rejauldu/bengali-wikipedia huggingface dataset:
লার্জ ফন (বৈজ্ঞানিক নাম: Faunis eumeus (Drury)) দক্ষিণ ও দক্ষিণ-পূর্ব এশিয়ায় প্রাপ্ত নিমফ্যালিডি (Nymphlidae) গোত্র এবং মরফিনে (Morphinae) উপ-গোত্রের অন্তর্ভুক্ত প্রজাপতি প্রজাতি।Wynter-Blyth, M.A. (1957) Butterflies of the Indian Region, pg 132. Assama  উপ-প্রজাতিটি বর্তমানে একটি সম্পূর্ণ ভিন্ন প্রজাতি (Faunis assama (Westwood, 1858) হিসাবে গণ্য হয়।"Faunis Hübner, [1819]" at Markku Savela's Lepidoptera and Some Other Life Forms   আকার  লার্জ ফন এর প্রসারিত অবস্থায় ডানার আকার ৮৫-৯৫ মিলিমিটার দৈর্ঘ্যের হয়।   উপপ্রজাতি  ভারতে প্রাপ্ত লার্জ ফন এর উপপ্রজাতি হল-   Faunis eumeus assama Westwood, 1858 – Assam Large Faun  বিস্তার  ভারতে সিকিম থেকে অরুণাচল প্রদেশসহ উত্তর পূর্ব ভারত, ভুটান, মায়ানমার এর বিভিন্ন অঞ্চলে এদের দেখা যায়।  বর্ণনা প্রজাপতির দেহাংশের পরিচয় বিষদ জানার জন্য প্রজাপতির দেহ এবং ডানার অংশের নির্দেশিকা দেখুন:-  ডানার উপরিতল : স্ত্রী-পুরুষ উভয় নমুনারই ডানার উপরিতলের রঙ মেরুন ও বাদামি মেশানো। সামনের ডানার উপরিভাগে কোস্টা থেকে টার্মেন পর্যন্ত তেরছা ভাবে বিস্তৃত খুব চওড়া, ঈষদ ফ্যাকাশে উজ্জ্বল কমলা হলুদ বন্ধনী বর্তমান। উক্ত বন্ধনীটি স্ত্রী নমুনায় পুরুষ অপেক্ষা অধিকতর চওড়া। সামনের ডানাটি আকারে গোলাকৃতি ও দাগ-ছোপ হীন। নিচের ডানার উপরিতল কালচে বাদামি ও বাদামিতে মেশানো এবং দাগ-ছোপ হীন।  ডানার নিম্নতল: ডানার নিম্নতলের রঙ মেরুন  ও বাদামীতে মেশানো। সামনের ডানার উপরিভাগ চওড়াভাবে ঈষদ ফ্যাকাশে। উভয় ডানাতেই সাব-বেসাল, ডিসকাল ও পোস্ট-ডিসকাল অংশে কালচে, আঁকাবাঁকা ও নিরবছিন্ন কয়েকটি রেখা আড়াআড়ি ভাবে বিন্যস্ত অবস্থায় দেখা যায় যেগুলি কোস্টাল প্রান্তরেখার সামান্য নিচ থেকে শুরু হয়ে ডরসামের খানিক উপর পর্যন্ত বিস্তৃত।  উক্ত ডিসকাল ও পোস্ট-ডিসকাল রেখা দুটির মধ্যবর্তী অংশে উভয় ডানাতেই একসারি সুস্পষ্ট, গোলাকৃতি সাদা বা হলদেটে সাদা ছোপ বিদ্যমান। সামনের ডানায় উক্ত ছোপের সারিতে ৫ থেকে ৬ টি ছোপ এবং পিছনের ডানায় ৬ থেকে ৭ টি ছোপ বর্তমান। সামনের ডানার সাদা ছোপের সারিটি পুরুষ নমুনায় সরলরৈখিক ও স্ত্রী নমুনায় ভিতরের দিকে সামান্য বাঁকানো। পিছনের ডানার ছোপ-সারিটি উভয় লিঙ্গেই ভিতরের দিকে বাঁকানো।  শুঙ্গ, মাথা, বক্ষদেশ (thorax) ও উদর বাদামি বর্নের। কমন ফন প্রজাতি লার্জ ফনেরই অনুরূপ, কেবল ডিসকাল ছোপগুলি লার্জ ফনের ক্ষেত্রে বৃহত্তর এবং  সাব-বেসাল, ডিসকাল ও পোস্ট-ডিসকাল কালচে রেখাগুলি অধিকতর স্পষ্ট। (under Clerome eumeus).   আচরণ  লার্জ ফন প্রজাতি সাধারণত ভোরবেলা ও গোধূলি বেলায় সক্রিয় হয় (Crepuscular) এবং এই সময়েই এদের অধিক দেখা মেলে । স্ত্রী ও পুরুষ উভয়েরই অতিপক্ক বা পচা ফল বিশেষ প্রিয়।  এইজতিও ফল ও গাছের রস পান করতে এদের প্রায়শই দেখা যায়।  এরা  মাটি বা ভূমির কাছ দিয়ে উড়ে।  লার্জ ফন প্রজাপতিদের প্রায় সর্বদাই ডানা বন্ধ অবস্থায় বসে থাকতে লক্ষ্য করা যায়। সূর্যের আলো ও ফাঁকা জায়গা এরা এড়িয়ে চলে।  নিচু উচ্চতাযুক্ত ঘন বনভূমি ও ঝোপঝাড় এর  মধ্যে থাকতেই এরা পছন্দ করে।   তথ্যসূত্র    বিষয়শ্রেণী:ভারতের প্রজাপতি বিষয়শ্রেণী:মেঘালয়ে প্রাপ্ত নিমফ্যালিডি গোত্রের প্রজাপতি বিষয়শ্রেণী:এশিয়ার প্রজাপতি
জাজিরা পৌরসভা বাংলাদেশের শরীয়তপুর জেলার অন্তর্গত জাজিরা উপজেলার একটি পৌরসভা। এটি বাংলাদেশের পৌরসভাগুলোর মধ্যে ‘’গ’’ শ্রেণীভুক্ত একটি পৌরসভা।  অবস্থান  প্রশাসনিক এলাকাজাজিরা পুরান বাজার  ইতিহাস নাগরিক সুবিধার বৃদ্ধির ধারাবাহিকতায় জাজিরা পৌরসভাটি ১৯৯৯ সালের ৭ জুলাই গঠিত হয়।জাজিরা পৌরসভা উপজেলা তথ্য বাতায়ন  জনসংখ্যা জাজিরা পৌরসভার মোট জনসংখ্যা = ২১,৬৯৭ জন। এবং প্রতি বর্গকিলোমিটারে ১০৮৫ জন লোক বাস করে।  নারী = ৮,৫২৭ জন  পুরুষ = ৮,৮২৫ জন।  শিক্ষা এ পৌরসভায় ২টি কলেজ, ৩টি মাধ্যমিক বিদ্যালয়, ৫টি প্রাথমিক বিদ্যালয় ও ৭টি কিন্ডারগার্ডেন স্কুল রয়েছে।  আরও দেখুন  তথ্যসূত্র  বহিঃসংযোগ  বিষয়শ্রেণী:শরীয়তপুর জেলার পৌরসভা
সুরাবায়ার পরিবহন স্থল, সমুদ্র এবং বিমান পরিবহনের মাধ্যমে স্থানীয়, আঞ্চলিক এবং আন্তর্জাতিক যাত্রায় সাহায্য করছে। শহরের অভ্যন্তরে প্রাথমিক যাতায়াত ব্যবস্থা হল মোটর যান, মোটরসাইকেল এবং ট্যাক্সি। কিছু পাব্লিক বাস পরিবহন রয়েছে। বাস পরিবহনের দ্বারা শহরটি জাভা দ্বীপ এর গুরুত্ব পূর্ন শহরের সঙ্গে যুক্ত।এছাড়া শহরটিতে রেল পরিবহন ব্যবস্থা রয়েছে।মিটার গেজ রেল ধ্বারা শহরটি বানদুং শহরের সঙ্গে যুক্ত। সড়ক শহরটিতে সড়ক পথে বাস ,ব্যক্তিগত গাড়ি, টাক্সি প্রভৃতির দ্বারা গন পরিবহন ব্যবস্থা গড়ে উঠেছে।এই শহরটি বহু এক্সপ্রেসওয়ে ও মহাসড়ক দ্বার অনওয শহরের সঙ্গে যুক্ত। রেল শহরটিতে প্রথম রেল চালু হয় ১৮৬৭ সালে।এর পর ধীরে ধীরে রেলপথের প্রসার ঘটে।শহরটি থেকে শহরগলী রেল ও দূরপাল্লা উভয় রেল চলাচল করে। উচ্চগতির রেল thumb|right|উচ্চগতির রেলপথের সম্ভাব পথ  জাকার্তা- বানদুং হাইস্পিড রেলপথ  বা জাকার্তা বানদুং উচ্চ-গতির রেলপথ  হল ইন্দোনেশিয়া এর জাভা দ্বীপ এর পশ্চিম থেকে পূর্ব দিকে পরিকল্পনাধিন একটি উচ্চ গতির রেলপথ।এই রেলপথটি জাভা দ্বীপ এর পশ্চিমে অবস্থিত দেশের রাজধানী জাকার্তা থেকে জাভা দ্বীপের পূর্বের শহর বানদুং পর্যন্ত নির্মাণ করা হবে।ইন্দোনেশিয়া সরকার ২০১০ সালে প্রথম এই প্রকল্পের কথা ঘোষণা করে।কিন্তু পরিকল্পনাটি সফল হয়নি।এর পর ২০১৫ সালে এই প্রকল্প নতুন ভাবে শুরু হয়।এই রেলপথ নির্মাণ প্রকল্পে চিন ও জাপান উভয় দেশই আগ্রহ দেখিয়েছে।দেশ দুটি জাকার্তা থেকে বানদুং পর্যন্ত ১৫০ কিলোমিটার পথে পর্যবেক্ষণ করেছে।এর পর জাপান বানদুং থেকে  জাভা দ্বীপের পূর্ব অংশের শহর সরাবায়া পর্যন্ত ৭৩০ কিলোমিটার পথ পর্যবেক্ষণ করেছে।কিন্তু এই রেলপথ নির্মাণের দায়ীত্ব পায় চিন এর চীনা রেলওয়ে ইন্টারন্যাশনাল ।২০১৬ সালে এই ঘোষণা করে ইন্দোনেশিয়া সরকার।এই রেলপথ ( জাকার্তা থেকে বানদুং)  নির্মাণে খরচ ধরা হয়েছে ৫.১৩৫ মার্কিন ডলার।  মেট্রো রেল জাকার্তা মেট্রো রেল হল এই দেশের প্রথম মেট্রো রেল ব্যবস্থা।এই ব্যবস্থার দ্বারা সহজে জাকার্তার বিভিন্ন অংশে যাতায়াত করা যায়।এই রেল ব্যবস্থার নতুন পথ নির্মাণের কাজ চলছে। বন্দর ও জলপথ শহরটির প্রধান বন্দর হল তান্জুং প্রিওক বন্দর বা জাকার্তা বন্দর।এই বন্দর দ্বারা দেশের ৫০ শতাংশ পণ্য পরিবহন করা হয়।বন্দরটি জাকার্তার কাছেই সমুদ্র উপকূলে গড়ে এঠেছে।এই বন্দরটি গভীর পোতাশ্রয় যুক্ত।এটি দেশের বৃহত্তম কন্টেইনার বন্দর।এই শহরটি এই বন্দরটিকে কেন্দ্র করেই গড়ে উঠেছে। বিমান পরিবহন আরও দেখুন জাকার্তা-বানদুং হাইস্পিড রেলপথ তথ্যসূত্র  বিষয়শ্রেণী:জাকার্তার পরিবহন
ইবলা (, আধুনিক: , মারদিখ স্তূপ) সিরিয়ার প্রাচীন রাজ্যগুলোর মধ্যে একটি। বসতির কারণে এখানে একটি স্তূপ সৃষ্টি হয়েছে যেটি আলেপ্পো থেকে  দক্ষিণ পশ্চিমাঞ্চলে এবং মারদিখ গ্রামের কাছেই অবস্থিত। খ্রিস্টপূর্ব তৃতীয় সহস্রাব্দে এবং খ্রিস্টপূর্ব দ্বিতীয় সহস্রাব্দের প্রথম অর্ধাংশে ইবলা একটি গুরুত্বপূর্ণ কেন্দ্রবিন্দু ছিল। ইবলার প্রথম সম্রাজ্যের শাসনকে বিশ্বের সবচেয়ে প্রাচীন বৈশ্বিক শাসন হিসেবে গণ্য করা হয়।  ব্রঞ্জ যুগের শুরুতে (খ্রিস্টপূর্ব ৩৫০০) যখন ইবলা প্রতিষ্ঠিত হয় তখন ইবলাতে খুব কম সংখ্যক মানুষের বসতি ছিল। ধীরে ধীরে এটি একটি গুরুত্বপূর্ণ সম্রাজ্যে পরিণত হয় এবং সিরিয়ার উত্তরাঞ্চল ও পূর্বাঞ্চলে এর বিস্তৃতি ঘটে। খ্রিস্টপূর্ব ২৩ শতকে ইবলা ধ্বংস হয়েছিল; পরে পুনরায় এটিকে তৈরি করা হয়।   ইতিহাস  ধারণা করা হয় "ইবলা" নামটির অর্থ "সাদা পাথর"। খ্রিস্টপূর্ব ৩৫০০ বছর পূর্বে ইবলা সভ্যতা গড়ে ওঠে; ইবলা সভ্যতার আশপাশে নানান কৃষিভিত্তিক বসতি এটিকে আরো পূর্ণতা দান করে।  আবিষ্কার  ১৯৬৪ সালে, রোম লা সাপিয়েনজা বিশ্ববিদ্যালয়ের প্রত্নতত্ত্ববিদ পাওলো ম্যাথিওয়ের তত্ত্বাবধানে মারদিখ স্তূপে খনন কাজ শুরু করা হয়।  গ্রন্থাগার  মারদিখ স্তূপে কিছু ফলক পাওয়া গিয়েছে। এই ফলকগুলো বিশ্বের সবচেয়ে প্রাচীন তথ্যভাণ্ডারের মধ্যে অন্যতম এবং এগুলো বিশ্বের সবচেয়ে প্রাচীন গ্রন্থাগারকেই নির্দেশ করে; এই ফলকগুলো কীভাবে বাস্তবে সাজানো হয়েছে এবং এর শ্রেণিবিন্যাস সম্পর্কেও যথেষ্ট তথ্য পাওয়া যায়। বড় ফলকগুলো মূলত তাকে রাখা ছিল, কিন্তু যখন মারদিখ স্তূপ বা প্রাসাদটি ধ্বংস করা হয় তখন ফলকগুলো মাটিতে পড়ে যায়। ঠিক কোথায় ফলকগুলো পড়েছে তার অবস্থান চিহ্নিত করে খননকারীরা বুঝতে পারেন ঠিক কোথায় এই ফলকগুলো রাখা ছিল; পরে আরও জানা যায় যে, ফলকগুলো মূলত বিষয় অনুসারে তাকে সাজানো ছিল।   অর্থনীতি  প্রথম দিকে ইবলার প্রাসাদটিই অর্থনীতিকে নিয়ন্ত্রণ করত। কিন্তু বিত্তবান পরিবাররা সরকারের আদেশ-উপদেশ ছাড়াই নিজেদের আর্থিক কর্মকাণ্ড পরিচালনা করত। ইবলাতে বিনিময়প্রথার অর্থনীতি প্রচলিত ছিল; প্রাসাদটি হতে এর স্থায়ী ও অস্থায়ী শ্রমিকদের মাঝে খাবার বিতরণ করা হতো।  সিরীয় গৃহযুদ্ধ  সিরীয় গৃহযুদ্ধের কারণে ২০১১ সালের মার্চে ইবলায় খনন কাজ স্থগিত করা হয় এবং স্থানটি প্রতিপক্ষের হাতে পড়ায় বিপুল পরিমাণ সম্পদ চুরি হয়ে গিয়েছিল। প্রচুর সুরঙ্গ খোড়া হয় এবং মানুষের কবর পাওয়া যায়। এখানে অলঙ্কার ও মূল্যবান বস্তু খুঁজে পাওয়ার লোভে বিদ্রোহীরা মানুষের কবরগুলোও সরিয়ে ফেলেছিল। বিদ্রোহীদের খনন ছাড়াও স্থানটিতে স্থানীয় গ্রামবাসীরা মূল্যবান বস্তুর লোভে খনন কাজ চালিয়েছিল।   আরও দেখুন   বাইবেলীয় প্রত্নতত্ত্ব  ক্ষুদ্র কাল পরিক্রমা  তথ্যসূত্র    বহিঃসংযোগ    Ebla (Tell Mardikh) Suggestion to have Ebla (Tell Mardikh) recognized as a UNESCO world heritage site  Ebla - Tell Mardikh with photos and plans of the digs   Two Weights from Temple N at Tell Mardikh-Ebla, by E. Ascalone and L. Peyronel (pdf)  The Urban Landscape of Old Syrian Ebla. F. Pinnock (pdf)    বিষয়শ্রেণী:স্তূপসমূহ বিষয়শ্রেণী:আমোরীয় নগর বিষয়শ্রেণী:প্রাচীন পূর্ব-ভূমধ্যসাগরীয় অঞ্চল বিষয়শ্রেণী:প্রাক্তন রাজ্য বিষয়শ্রেণী:খ্রিস্টপূর্ব ৪র্থ সহস্রাব্দে প্রতিষ্ঠিত রাষ্ট্র ও অঞ্চল বিষয়শ্রেণী:খ্রিস্টপূর্ব ১৬শ শতাব্দীতে বিলুপ্ত রাষ্ট্র ও অঞ্চল
মারিজান কাপ (; জন্ম: ৪ জানুয়ারি, ১৯৯০) পূর্ব কেপের পোর্ট এলিজাবেথে জন্মগ্রহণকারী প্রথিতযশা দক্ষিণ আফ্রিকান প্রমিলা আন্তর্জাতিক ক্রিকেটার। দক্ষিণ আফ্রিকা ক্রিকেট দলের অন্যতম সদস্য তিনি। ঘরোয়া মহিলা ক্রিকেট প্রতিযোগিতায় ইস্টার্ন প্রভিন্সের প্রতিনিধিত্ব করছেন। এছাড়াও, সিডনি সিক্সার্স, সারে স্টার্স এবং নর্দান্সের পক্ষে খেলেছেন। দলে তিনি মূলতঃ অল-রাউন্ডার। ডানহাতে ব্যাটিংয়ের পাশাপাশি ডানহাতে মিডিয়াম বোলিং করে থাকেন ‘কাপি’ ডাকনামে পরিচিত মারিজান কাপ।   খেলোয়াড়ী জীবন  দক্ষিণ আফ্রিকা ক্রিকেট দলে অন্তর্ভূক্তির পর থেকে এ পর্যন্ত ৪৬টি ওডিআই এবং ৪০টি টুয়েন্টি২০ আন্তর্জাতিকে অংশ নিয়েছেন। ১০ মার্চ, ২০০৯ তারিখে অস্ট্রেলিয়ার বিপক্ষে ওডিআই অভিষেক ঘটে। একই বছরের ১৬ জুন তারিখে একই দলের বিপক্ষে টুয়েন্টি২০ আন্তর্জাতিকে অভিষিক্ত হন। ৫ বছর পর ১৬ নভেম্বর, ২০১৪ তারিখে ভারতের বিপক্ষে টেস্ট খেলায় অভিষেক ঘটে তার।   তথ্যসূত্র    আরও দেখুন   সুন লুস  ২০১৭ মহিলা ক্রিকেট বিশ্বকাপ বাছাইপর্ব  ২০১৬-১৭ দক্ষিণ আফ্রিকা মহিলা ক্রিকেট দলের বাংলাদেশ সফর   বহিঃসংযোগ        গ্যালারী চিত্র   বিষয়শ্রেণী:১৯৯০-এ জন্ম বিষয়শ্রেণী:জীবিত ব্যক্তি বিষয়শ্রেণী:ইস্ট কোস্টের মহিলা ক্রিকেটার বিষয়শ্রেণী:ইস্টার্ন প্রভিন্সের মহিলা ক্রিকেটার বিষয়শ্রেণী:গকেবেরহা থেকে আগত ক্রিকেটার বিষয়শ্রেণী:দক্ষিণ আফ্রিকার নারী ক্রিকেটার বিষয়শ্রেণী:দক্ষিণ আফ্রিকার নারী টেস্ট ক্রিকেটার বিষয়শ্রেণী:দক্ষিণ আফ্রিকার নারী একদিনের আন্তর্জাতিক ক্রিকেটার বিষয়শ্রেণী:দক্ষিণ আফ্রিকার নারী টুয়েন্টি২০ আন্তর্জাতিক ক্রিকেটার বিষয়শ্রেণী:নর্দার্নস ওম্যানের ক্রিকেটার বিষয়শ্রেণী:পার্থ স্কর্চার্সের (ডব্লিউবিবিএল) ক্রিকেটার বিষয়শ্রেণী:নারী টুয়েন্টি২০ আন্তর্জাতিকে হ্যাট্রিক লাভকারী বিষয়শ্রেণী:সারে স্টার্সের ক্রিকেটার বিষয়শ্রেণী:সিডনি সিক্সার্সের (ডব্লিউবিবিএল) ক্রিকেটার বিষয়শ্রেণী:সারের নারী ক্রিকেটার বিষয়শ্রেণী:এসিটি মেটেওর্সের ক্রিকেটার বিষয়শ্রেণী:এলজিবিটিকিউ ক্রিকেটার বিষয়শ্রেণী:লেসবিয়ান ক্রীড়াবিদ বিষয়শ্রেণী:সিডনি থান্ডারের (ডব্লিউবিবিএল) ক্রিকেটার
সত্যবতী বলে বোঝাতে পারেন:   সত্যবতী দেবী (১৯০৪-১৯৪৫), ভারতীয় স্বাধীনতা আন্দোলনে অংশগ্রহণকারী। তিনি জোয়ান অফ আর্ক অফ ইন্ডিয়া হিসাবে প্রশংসিত ছিলেন  সত্যবতী দেবী (জন্ম ১৯০৫), ভারতীয় স্বাধীনতা আন্দোলনে অংশগ্রহণকারী। ভারতের স্বাধীনতা আন্দোলনের সবচেয়ে বয়স্ক জীবিত অংশগ্রহণকারী হিসেবে মৃত্যুবরণ করেন।  সত্যবতী, হস্তিনাপুরের কুরু রাজা শান্তনুর রানী, হিন্দু মহাকাব্য মহাভারতের একটি চরিত্র। যিনি পরাশরের ঔরশে মহর্ষি বেদব্যাসের কানিন মাতা এবং শান্তনুর ঔরসে চিত্রাঙ্গদ ও বিচিত্রবীর্যের মাতা।  সত্যবতী (চরিত্র), শরদিন্দু বন্দ্যোপাধ্যায়ের ব্যোমকেশ গোয়েন্দা সিরিজের একটি কাল্পনিক চরিত্র
গড়াই রেল সেতু কুষ্টিয়া জেলার গড়াই নদীর উপর নির্মিত একটি রেল সেতু। ১৮৬৫ সালে সেতুটি নির্মাণের কাজ শুরু হয়। সেতুটি বাংলাদেশের প্রথম বড় রেল সেতু। থাম্ব|বাম|নকশীকাঁথা কমিউটার গড়াই রেল সেতু অতিক্রম করছে   ইতিহাস  বর্তমান বাংলাদেশে ১৮৬২ সালের ১৫ নভেম্বর প্রথম রেলপথ চালু হয়। তখন স্থাপিত হয় বাংলাদেশের প্রথম রেলওয়ে স্টেশন জগতি রেলওয়ে স্টেশন। জগতি থেকে রেলপথ গোয়ালন্দ পর্যন্ত বর্ধিত করা হয় ১৮৭১ সালে। এই রেলপথ নির্মাণের সবচেয়ে বড় বাঁধা ছিল কুষ্টিয়ার গড়াই নদী। ১৮৬৫ সালে সেতু নির্মাণের কাজ শুরু হয় এবং  ১৮৭১ সালে সেতু নির্মাণ শেষ হয়। সেতুর নকশা প্রণয়ন করেন ব্রিটিশ নকশাকার জে.এ. টেম্পল।  ১৯৩৬ সালের সেপ্টেম্বরে সেতুটির গার্ডার প্রতিস্থাপন ও পিয়ারগুলোর সংস্কারে একটি সংশোধিত প্রকল্প গ্রহণ করা হয়। রেলওয়ে বোর্ড থেকে ১২.৭০ লাখ রুপির বাজেটে বরাদ্দ দেওয়া হয়। ইস্টার্ন বেঙ্গল রেলওয়ের সেতুর ইঞ্জিনিয়ার অল্ডউইন স্মলার এই সংস্কার কাজের দায়িত্ব পান। ১৯৩৬ সালে ৩টি এবং পরবর্তীতে ১৯৩৭–১৯৩৮ সালে বাকি ৪টি স্প্যান প্রতিস্থাপন করা হয়।   গঠন  সেতুটির দৈর্ঘ্য । সেতুর স্তম্ভ রয়েছে ৮ জোড়া বা বলা যায় ৮টি পিয়ার রয়েছে। মোট ৭টি স্প্যান রয়েছে যার প্রতিটির দৈর্ঘ্য ।   গুরুত্ব   ব্রিটিশ আমল  ব্রিটিশ আমলে গড়াই রেলসেতুর ব্যাপক গুরুত্ব ছিলো। কলকাতা থেকে ঢাকা যাতায়াতের জন্য এই রেলসেতু ব্যবহার হতো। এই রেললাইন প্রথমে গোয়ালন্দ ঘাট রেলওয়ে স্টেশন ও ফরিদপুর রেলওয়ে স্টেশন পর্যন্ত চালু হয়।   বর্তমান সময়ে  পদ্মাসেতুতে ট্রেন চলাচল শুরু হওয়ার পর থেকেই গড়াই রেলসেতুরও গুরুত্ব বেড়েছে। এই রেলসেতুর উপর দিয়ে বর্তমানে ০৪ টি আন্তঃনগর, ০১ টি কমিউটার ও ০২ টি শাটল ট্রেন আপ-ডাউন করে।   বর্তমানে চলাচলকারী ট্রেন সমূহ    মধুমতি এক্সপ্রেস (৭৫৫/৭৫৬)  বেনাপোল এক্সপ্রেস (৭৯৫/৭৯৬)  সুন্দরবন এক্সপ্রেস (৭২৫/৭২৬)  টুঙ্গিপাড়া এক্সপ্রেস (৭৮৩/৭৮৪)  নকশীকাঁথা এক্সপ্রেস (২৫/২৬)  পোড়াদহ শাটল (৫০৫/৫০৬/৫০৭/৫০৮/৫১৩)   চিত্রশালা    আরও দেখুন    আলমডাঙ্গা লাল ব্রিজ  কুমারখালী গড়াই সেতু  হরিপুর সেতু   তথ্যসূত্র    বহিঃসংযোগ        বিষয়শ্রেণী:কুমারখালী উপজেলা বিষয়শ্রেণী:কুষ্টিয়া জেলার রেল সেতু বিষয়শ্রেণী:বাংলাদেশের রেল সেতু বিষয়শ্রেণী:১৮৭০-এ সমাপ্ত সেতু বিষয়শ্রেণী:বাংলাদেশের ইস্পাত সেতু বিষয়শ্রেণী:ট্রাসের সেতু বিষয়শ্রেণী:গড়াইয়ে নির্মিত সেতু বিষয়শ্রেণী:১৮৬৫-এ ব্রিটিশ ভারতে প্রতিষ্ঠিত বিষয়শ্রেণী:কুষ্টিয়া জেলার দর্শনীয় স্থান
ড্রিমস ইন নাইটমেয়ারস হলো ২০২৪ সালে মুক্তিপ্রাপ্ত আন্তর্জাতিকভাবে সহ-প্রযোজিত একটি নাট্যধর্মী চলচ্চিত্র, যা রচনা, পরিচালনা এবং প্রযোজনা করেছেন শাটারা মিশেল ফোর্ড। এতে অভিনয় করেছেন ডেনি বেন্টন, মার্স স্টর্ম রাকার, ডেজি বিং, সাশা কম্পের, চার্লি বার্নেট, মলি বার্নার্ড, আলফি ফুলার, মালেক মৌজন, জস বার্টন, জেসমিন স্যাভয় ব্রাউন, রেজিনা টেলর এবং রবার্ট উইজডম ।  ২০২৪ সালের ১লা আগস্ট ব্ল্যাকস্টার চলচ্চিত্র উৎসবে চলচ্চিত্রটির বৈশ্বিক প্রিমিয়ার হয়। বার্লিন আন্তর্জাতিক চলচ্চিত্র উৎসবেও  চলচ্চিত্রটির প্রিমিয়ার হয়েছিল এবং বিশেষ প্রদর্শনী হিসেবে এটি ব্রিটিশ ফিল্ম ইনস্টিটিউটে  প্রদর্শিত হয়েছিল। চলচ্চিত্রটি প্রদর্শিত হওয়া অন্যান্য উৎসবের মধ্যে রয়েছে নিউফেস্ট চলচ্চিত্র উৎসব , ফ্রেমলাইন চলচ্চিত্র উৎসব , তাপেই চলচ্চিত্র উৎসব  এবং চ্যাম্পস-এলিসিস চলচ্চিত্র উৎসব।   সারসংক্ষেপ  তিন বন্ধু হঠাৎ করে যোগাযোগ বিচ্ছিন্ন হয়ে যাওয়া তাদের এক বন্ধুর খোঁজে মার্কিন যুক্তরাষ্ট্রের মধ্য-পশ্চিমাঞ্চল জুড়ে সড়কপথে যাত্রা করে।   অভিনেতা   জেড চরিত্রে ডেনি বেন্টন  কেল চরিত্রে মার্স স্টর্ম রাকার  লরেন চরিত্রে ডেজি বিং  তাশা চরিত্রে সাশা কম্পেরে  রিস চরিত্রে চার্লি বার্নেট  জ্যামি চরিত্রে মলি বার্নার্ড  ট্রিশ চরিত্রে আলফি ফুলার  ডিওন চরিত্রে মালেক মৌজন  টনি চরিত্রে জস বার্টন  সাবরিনা চরিত্রে জেসমিন স্যাভয় ব্রাউন  বার্নিস চরিত্রে রেজিনা টেলর  ভার্জিল চরিত্রে রবার্ট উইজডম   উৎপাদন  চলচ্চিত্রটির মূল আলোকচিত্রগ্রহণ হয়েছিল মধ্য-পশ্চিমে।    মুক্তি  ২০২৪ সালের ১লা আগস্ট ব্ল্যাকস্টার চলচ্চিত্র উৎসব এর বৈশ্বিক প্রিমিয়ার হয়েছিল।  এটি ২০২৫ সালের ফেব্রুয়ারিতে ৭৫তম বার্লিন আন্তর্জাতিক চলচ্চিত্র উৎসবেও প্রদর্শিত হবে।    তথ্যসূত্র    বহিঃসংযোগ     বিষয়শ্রেণী:ব্রিটিশ এলজিবিটিকিউ সম্পর্কিত চলচ্চিত্র বিষয়শ্রেণী:মার্কিন এলজিবিটিকিউ সম্পর্কিত চলচ্চিত্র বিষয়শ্রেণী:২০২৪-এর নাট্য চলচ্চিত্র বিষয়শ্রেণী:ব্রিটিশ নাট্য চলচ্চিত্র বিষয়শ্রেণী:মার্কিন নাট্য চলচ্চিত্র বিষয়শ্রেণী:মার্কিন পথ চলচ্চিত্র বিষয়শ্রেণী:২০২০-এর দশকের ব্রিটিশ চলচ্চিত্র বিষয়শ্রেণী:২০২০-এর দশকের মার্কিন চলচ্চিত্র বিষয়শ্রেণী:২০২৪-এর চলচ্চিত্র বিষয়শ্রেণী:এলজিবিটিকিউ সম্পর্কিত চলচ্চিত্র
তেতলী ইউনিয়ন বাংলাদেশের সিলেট জেলার দক্ষিণ সুরমা উপজেলার একটি ইউনিয়ন।   অবস্থান ও সীমানা    ইতিহাস    গ্রাম   ধরাধরপুর  বদিকোনা  আহমদপুর  বানেশ্বরপুর  শুড়িগাঁও  বলদী  দক্ষিণ বলদী  পুরান তেতলী  তেতলী  খিদিরপুর  বরইকান্দি   বেটুয়ারপাড়  লতিপুর  আকিলপুর  তালিবপুর  নিশ্চিন্তপুর   লালারচক  লক্ষীপুর  লামাপাড়া  সুনামপুর  নিজগাঁও  বনগাঁও  ভালকী  লালারগাঁও  লতিবপুর  গকুলপুর  ছমিপুর  টিলাপাড়া  তেতলী চেরাগী  তেতলী টিলাবাড়ী  তেতলী উত্তরপাড়া  তেতলী মাঝপাড়া   আয়তন ও জনসংখ্যা  তেতলী ইউনিয়নের ১৬ বর্গ কিলোমিটার   শিক্ষা    শিক্ষার হার:      শিক্ষা প্রতিষ্ঠানঃ  মাধ্যমিকঃ১। মোহাম্মদ আব্দুল আহাদ উচ্চ বিদ্য়ালয়  ২। প্রগতি উচ্চ বিদ্যালয়  ৩৷হযরত আলী(রা:)একাডেমি এন্ড কমপ্লেক্স  ৪৷নিশ্চিন্তপুর হাফিজীয়া দাখিল মাদ্রাসা  প্রাথমিকঃ১। খিদিরপুর সরকারি প্রাথমিক বিদ্যালয়  ২। লক্ষীপুর সরকারি প্রাথমিক বিদ্যালয়  ৩। গাবরু মিয়া সরকারি প্রাথমিক বিদ্যালয়  ৪। মোহাম্মদ আব্দুল আহাদ কিন্ডার গার্টেন  ৫।সভাসুন্দর সরকারি প্রাথমিক বিদ্যালয়  ৬।তেতলী সরকারি প্রাথমিক বিদ্যালয়  ৭।বদিকোনা সরকারি প্রাথমিক বিদ্যালয়   দর্শনীয় স্থানঃ   চাপরা বিল  শাহ সুফি আরকুম আলীর মাজার লামাপাড়া জামে মসজিদ  পনাখালি লক্ষীপুর টিলারমোড় অতিরবাড়ী   উল্লেখযোগ্য ব্যক্তিত্ব    খন্দকার আব্দুল মালিক, সিলেট-৩ আসনের সাবেক সাংসদ।   জনপ্রতিনিধি    বর্তমান চেয়ারম্যান-  +চেয়ারম্যানগণের তালিকানংনাম মেয়াদ১মোঃ আবরু মিয়া আবু১৯৭৩-১৯৭৭২মোঃ আনা মিয়া১৯৭৭-১৯৮৪ ৩মোঃ আবরু মিয়া আবু১৯৮৪-১৯৮৮ ৪মোঃ নুরুল হোসেন১৯৮৮-১৯৯২৫মইনুল ইসলাম১৯৯২-১৯৯৮৬   আরও দেখুন    তথ্যসূত্র    বহিঃসংযোগ   বিষয়শ্রেণী:দক্ষিণ সুরমা উপজেলার ইউনিয়ন
বিজনেস প্রমোশন কাউন্সিল  একটি কাউন্সিল যা বাংলাদেশে নির্দিষ্ট পণ্য রপ্তানির প্রচার করে।  বিজনেস প্রমোশন কাউন্সিল বাণিজ্য মন্ত্রণালয়ের একটি অঙ্গীকারবদ্ধ প্রতিষ্ঠান। এটি রপ্তানি বৈচিত্র্যের কাজ এবং সাত সেক্টর-ভিত্তিক কাউন্সিলের প্রচেষ্টার সমন্বয় সাধনের জন্য দায়বদ্ধ।    সেক্টর ভিত্তিক কাউন্সিল   কৃষি পণ্য বিজনেস প্রমোশন কাউন্সিল (এপিবিপিসি)  মৎস্য পণ্য বিজনেস প্রমোশন কাউন্সিল (এফপিবিপিসি)  ঔষধি উদ্ভিদ ও হার্বাল পণ্য বিজনেস প্রমোশন কাউন্সিল (এমপিএইচপিবিপিসি)  লাইট ইঞ্জিনিয়ারিং প্রোডাক্ট বিজনেস প্রমোশন কাউন্সিল (এলএলপিবিপিসি)  লেদার সেক্টর বিজনেস প্রমোশন কাউন্সিল (এলএসবিপিসি)   আইসিটি বিজনেস প্রমোশন কাউন্সিল (আইবিপিসি) প্লাষ্টিক প্রোডাক্টস বিজনেস প্রমোশন কাউন্সিল (পিপিবিপিসি)   তথ্যসূত্র   বিষয়শ্রেণী:বাংলাদেশের সরকারি সংস্থা বিষয়শ্রেণী:ঢাকা ভিত্তিক সংগঠন বিষয়শ্রেণী:বাংলাদেশ সরকারের অধিদপ্তর বিষয়শ্রেণী:১৯৭২-এ বাংলাদেশে প্রতিষ্ঠিত বিষয়শ্রেণী:বাণিজ্য মন্ত্রণালয় (বাংলাদেশ) বিষয়শ্রেণী:১৯৭২-এ প্রতিষ্ঠিত সরকারি সংস্থা বিষয়শ্রেণী:বাংলাদেশ ভিত্তিক ব্যবসা প্রতিষ্ঠান বিষয়শ্রেণী:বাংলাদেশের বৈদেশিক বাণিজ্য
রবিন বাইর্ড (জন্ম: ৬ এপ্রিল ১৯৫৭) হলেন একজন মার্কিন প্রাক্তন পর্নোগ্রাফিক অভিনেত্রী এবং দ্য রবিন বাইর্ড শো- এর হোস্ট, যেটি ১৯৭৭ সাল থেকে নিউ ইয়র্ক সিটিতে লিজড অ্যাক্সেস কেবল টেলিভিশনে প্রচারিত হয়েছে।    পটভূমি  থাম্ব| রবিন বার্ড ডেবি ডুজ ডালাস চলচ্চিত্রে। রবিন বার্ড নিউ ইয়র্ক সিটি, নিউ ইয়র্কে জন্মগ্রহণ এবং উত্থাপিত হয়েছেন। তিনি দত্তক নেওয়ার একটি শিশু এবং সে কখনই তার জন্মদাতা পিতামাতাকে শনাক্ত করতে পারেনি, তার দত্তক গ্রহণকারী মায়ের সেই তথ্য প্রকাশ করতে অনিচ্ছার কারণে এবং নিউইয়র্ক রাজ্যের আইনের অধীনে জন্ম ও দত্তক নেওয়ার রেকর্ড সিল করা হয়৷    তথ্যসূত্র    বহিঃসংযোগ                "বাস্তব এবং লাইভ, কিন্তু হয়তো নগ্ন নয়" - এনওয়াই টাইমস নিবন্ধ  "রবিন বাইর্ড রবিন বাইর্ড শো লাইভ এনেছে! কাটিং রুমে, বেগ। 12/1" নিবন্ধ  বিষয়শ্রেণী:১৯৫৭-এ জন্ম বিষয়শ্রেণী:জীবিত ব্যক্তি বিষয়শ্রেণী:মার্কিন পর্নোগ্রাফিক চলচ্চিত্র অভিনেত্রী বিষয়শ্রেণী:উভকামী পর্নোগ্রাফি চলচ্চিত্র অভিনেত্রী বিষয়শ্রেণী:নিউ ইয়র্ক শহরের অভিনেত্রী বিষয়শ্রেণী:২১শ শতাব্দীর মার্কিন নারী বিষয়শ্রেণী:নিউ ইয়র্ক (অঙ্গরাজ্যের) এলজিবিটিকিউ ব্যক্তি বিষয়শ্রেণী:মার্কিন দত্তকপ্রাপ্ত বিষয়শ্রেণী:২০শ শতাব্দীর মার্কিন অভিনেত্রী
আইনী বৃত্তির উন্মুক্ত প্রবেশাধিকার বিষয়ে ডারহাম বিবৃতি, আইনী তথ্য এবং বৃত্তির উন্মুক্ত প্রবেশাধিকার নিশ্চিত করার সাথে সম্পর্কিত একটি প্রকাশ্য বিবৃতি। এটি ২০০৮ সালে মার্কিন যুক্তরাষ্ট্রের আইন স্কুল থেকে গ্রন্থাগার পরিচালকদের একটি দল লিখেছিল।   পটভূমি এবং উন্নয়ন  ২০০৭ সালে, রিচার্ড ড্যানার দুটি ভিন্ন কাগজপত্র উপস্থাপন করে যুক্তি দিয়েছিল যে, জন উইলিনস্কির উন্মুক্ত প্রবেশাধিকার নীতিগুলি আইনী বৃত্তি ও তথ্যের ক্ষেত্রেও প্রযোজ্য। জার্নাল এবং অনুষদ বৃত্তিগুলিতে বৈদ্যুতিন প্রবেশাধিকার উন্নতির জন্য ডিউক ইউনিভার্সিটি স্কুল অফ ল এর কাজ সম্পর্কে তিনি তথ্য উপস্থাপন করেছিলেন।  ২০০৮ সালের অক্টোবরে ড্যানার উত্তর ক্যারোলিনার ডরহামের ডিউকের ক্যাম্পাসে ১১টি অন্যান্য আইন স্কুলের গ্রন্থাগার পরিচালকদের সাথে এই বিষয়টি আলোচনার জন্য সাক্ষাৎ করেছিলেন। দলটির জারি করা ফলাফল বিবৃতি, সমস্ত আইন স্কুলগুলি প্রিন্ট সংস্করণে তাদের আইন জার্নালগুলি প্রকাশ করা বন্ধ করার এবং বৈদ্যুতিন সংস্করণগুলিতে স্থিতিশীল, উন্মুক্ত, ডিজিটাল সংস্করণ উপলব্ধ রাখার প্রতিশ্রুতি সহ বৈদ্যুতিন প্রকাশনায় উন্মুক্ত প্রবেশাধিকারের উপর নির্ভর করার আহ্বান জানানো হয়েছিল।   এই আহ্বানের অন্তর্নিহিত একটি গুরুত্বপূর্ণ অনুপ্রেরণা কেবল প্রবেশাধিকার উন্নত করতে পারে তা নয়, এতে ছিল যে "খুব কম আইন জার্নাল তাদের কার্যক্রমের ব্যয়ভারের জন্য সাবস্ক্রিপশন আয় এবং রয়্যালটি থেকে যথেষ্ট পরিমাণে উপার্জন করে থাকে।"    প্রতিক্রিয়া এবং উত্তরাধিকার  ডারহাম বিবৃতি প্রকাশের দু'বছর পরে এক আলোচনায় ড্যানার উল্লেখ করেছিলেন যে, "মুদ্রণ প্রকাশনা বন্ধ করার [এই] আইন পর্যালোচনা উন্মুক্ত প্রবেশাধিকারের চেয়ে বিতর্কিত ছিল।"   আইন স্কুলের গ্রন্থাগারিকরা উপকরণগুলি কার্যকরভাবে ডিজিটাল সংরক্ষণ করার ক্ষমতা এবং বিবৃতিতে প্রাপ্ত "স্থিতিশীল, উন্মুক্ত, ডিজিটাল সংস্করণগুলি" অর্জনযোগ্য লক্ষ্য অর্জনের চেয়ে আদর্শ থেকে বেশি কিনা তা নিয়ে প্রশ্ন উত্থাপন করেছে।    তথ্যসূত্র   বিষয়শ্রেণী:উন্মুক্ত প্রবেশাধিকার বিবৃতি
সরলাবালা সরকার (১০ ডিসেম্বর, ১৮৭৫ - ১ ডিসেম্বর, ১৯৬১) একজন বাঙালী মহিলা কবি ও লেখিকা।  প্রারম্ভিক জীবন ব্রিটিশ ভারতের নদিয়া জেলার কাঁঠালপোতা গ্রামে ১৮৭৫ সালে সরলাবালা জন্মগ্রহণ করেন। তাদের আদি বাড়ি ছিল বর্তমান বাংলাদেশের ফরিদপুরের ভড়রামদিয়া। পিতা কিশোরীলাল কলকাতা হাইকোর্টের আইনজীবী ছিলেন। স্বামী শরৎচন্দ্র সরকারের মৃত্যুর পর তিনি সাহিত্যচর্চা শুরু করেন।  সাহিত্য ও রাজনীতি সরলাবালা কোনো প্রাতিষ্ঠানিক শিক্ষায় শিক্ষিত ছিলেননা। পিতা ও বড় ভাই ডাক্তার সরসীলাল সরকারের কাছে লেখাপড়া শেখেন এবং পিতামহী রাসসুন্দরী দেবীর কাছ থেকে সাহিত্য রচনার উৎসাহ লাভ করেন তিনি। ১২ বছর বয়েসে ভারতী পত্রিকায় প্রথম তার লেখা প্রকাশ হয়, এরপর প্রবাসী, জাহ্নবী, উদ্বোধন, অন্তঃপুর, সুপ্রভাত ইত্যাদি নানা বাংলা সাহিত্য পত্রে তার লেখা প্রকাশ হয়। ১৯০২ সালে স্মৃতিচিহ্ন গল্পের জন্য তিনি কুন্তলীন পুরস্কার পান। তিনি কবিতা, গল্প ও প্রবন্ধ লিখতেন। তার রচিত বইগুলি হল কবিতা প্রবাহ, অর্ঘ্, চিত্রপট, গল্পসংগ্রহ, সাহিত্য জিজ্ঞাসা, নিবেদিতা, কুমুদনাথ ইত্যাদি। সরলাবালা রাজনীতিসচেতন, আধুনিক ও বিপ্লবী আন্দোলনের প্রতি সহানুভূতিশীল ছিলেন। তিনি নারী সত্যাগ্রহ সমিতির সদস্য ছিলেন। কলকাতা বিশ্ববিদ্যালয় তাকে সাম্মানিক গিরিশ লেকচারার নিযুক্ত করে।  তথ্যসূত্র   বহিঃসংযোগ   বিষয়শ্রেণী:১৮৭৫-এ জন্ম বিষয়শ্রেণী:১৯৬১-এ মৃত্যু বিষয়শ্রেণী:পশ্চিমবঙ্গের ব্যক্তি বিষয়শ্রেণী:পশ্চিমবঙ্গের সাহিত্যিক বিষয়শ্রেণী:বাঙালি মহিলা কবি বিষয়শ্রেণী:বাঙালি ছোটগল্পকার বিষয়শ্রেণী:বাঙালি সাহিত্যিক বিষয়শ্রেণী:ভারতীয় ছোটগল্পকার বিষয়শ্রেণী:ভারতীয় সাহিত্যিক বিষয়শ্রেণী:২০শ শতাব্দীর বাঙালি কবি বিষয়শ্রেণী:নদিয়া জেলার ব্যক্তি বিষয়শ্রেণী:বাঙালি লেখক বিষয়শ্রেণী:২০শ শতাব্দীর লেখিকা বিষয়শ্রেণী:কলকাতা বিশ্ববিদ্যালয়ের শিক্ষক বিষয়শ্রেণী:ভারতীয় স্মৃতিকথাকার বিষয়শ্রেণী:২০শ শতাব্দীর ভারতীয় লেখিকা বিষয়শ্রেণী:২০শ শতাব্দীর স্মৃতিকথাকার বিষয়শ্রেণী:পশ্চিমবঙ্গের লেখিকা